Toshkent shahrining Yashnobod tumanidagi innovatsiya texnoparki faoliyatini tashkil etish chora-tadbirlari toʻgʻrisida
(resolution, 2022-07-08)

Oʻzbekiston Respublikasi Prezidentining “Toshkent shahrining Yashnobod tumanida innovatsiya texnoparkini tashkil qilish toʻgʻrisida” 2017-yil 5-iyundagi PF-5068-son Farmonini bajarish yuzasidan Vazirlar Mahkamasi qaror qiladi: 1. Toshkent shahri hokimligi muassisi hisoblanadigan “Yashnobod” innovatsiya texnoparki direksiyasi” (keyingi oʻrinlarda “Yashnobod” texnoparki direksiyasi deb ataladi) davlat unitar korxonasi tashkil etilsin. 2. Quyidagilar: Toshkent shahri hokimligi huzuridagi “Yashnobod” innovatsiya texnoparki direksiyasi” davlat unitar korxonasining boshqaruv xodimlari soni 9 nafar boʻlgan tuzilmasi 1-ilovaga muvofiq; “Yashnobod” innovatsiya texnoparki (keyingi oʻrinlarda “Yashnobod” texnoparki deb ataladi) toʻgʻrisidagi nizom 2-ilovaga muvofiq; Oʻzbekiston Respublikasi Innovatsion rivojlanish vazirligiga “Yashnobod” texnoparki hududida amalga oshirilayotgan loyihalar soni koʻpayishiga koʻra “Yashnobod” texnoparki direksiyasi tuzilmasiga va xodimlari soniga oʻzgartirish kiritish huquqi berilsin. 3. Belgilansinki, “Yashnobod” texnoparki direksiyasi: “Yashnobod” texnoparki rezidenti maqomini olish uchun yuridik va jismoniy shaxslardan buyurtmanomalar qabul qilinishini tashkil etadi, Oʻzbekiston Respublikasi Innovatsion rivojlanish vazirligi qarori asosida “Yashnobod” texnoparki rezidentlarini roʻyxatdan oʻtkazadi va ularni “Yashnobod” texnoparki rezidentlari reyestriga kiritadi va ularga rezident maqomi toʻgʻrisida guvohnoma beradi; “Yashnobod” texnoparki hududida investitsiyalash toʻgʻrisida investorlar bilan bitimlar hamda “Yashnobod” texnoparki rezidentlari bilan investitsiya loyihalarini amalga oshirish toʻgʻrisida shartnomalar tuzadi; “Yashnobod” texnoparki rezidentlari uchun imtiyozli kreditlar olish maqsadida kafil sifatida ishtirok etadi; “Yashnobod” texnoparki rezidentlarida innovatsiya loyihalarini amalga oshirishda paydo boʻladigan tashkiliy va boshqa masalalarni hal etish chora-tadbirlarini koʻradi, shuningdek “Yashnobod” texnoparki rezidentlari va qatnashchilarining ogʻzaki va yozma murojaatlarini qanoatlantirishda tezkor amaliy yordam koʻrsatadi; “Yashnobod” texnoparki rezidentlari tomonidan oʻzlariga qabul qilgan majburiyatlarning zarur darajada bajarilishi yuzasidan nazoratni amalga oshiradi, keyinchalik uning natijalarini Toshkent shahri Yashnobod tumani hokimligiga va Oʻzbekiston Respublikasi Innovatsion rivojlanish vazirligiga taqdim etadi; Toshkent shahrida joylashgan va Toshkent shahri hamda Yashnobod tumani hokimliklari, shuningdek texnopark qatnashchilari tomonidan “Yashnobod” texnoparki direksiyasiga belgilangan tartibda berilgan ishlab chiqarish maydonlari, bino va inshootlarni oʻz vakolatlari doirasida operativ boshqaradi; investorlar yoki rezidentlar tomonidan qabul qilingan majburiyatlar bajarilmagan taqdirda Oʻzbekiston Respublikasi Innovatsion rivojlanish vazirligi qarorlari asosida, “Yashnobod” texnoparki hududida investitsiyalash toʻgʻrisida investorlar bilan tuzilgan bitimlarni va investitsiya loyihalarini amalga oshirish toʻgʻrisida “Yashnobod” texnoparki rezidentlari bilan tuzilgan shartnomalarni bekor qilish uchun sudga daʼvo arizalari bilan murojaat qiladi; “Yashnobod” texnoparki faoliyatini operativ boshqarish va rezidentlar tomonidan innovatsiya loyihalarining amalga oshirilishi yuzasidan nazoratni taʼminlash boʻyicha boshqa funksiyalarni amalga oshiradi. 4. “Yashnobod” texnoparkida amalga oshirish tavsiya etilayotgan innovatsiya loyihalari roʻyxati 4-ilovaga* muvofiq maʼqullansin. 5. “Yashnobod” texnoparki rezidentlari faoliyatini moliyalashtirishning quyidagi mexanizmi belgilansin: birinchi bosqich — ilmiy tadqiqotlarning barcha bosqichlarini oʻtkazish — Innovatsion rivojlanish va novatorlik gʻoyalarini qoʻllab-quvvatlash jamgʻarmasi mablagʻlari, innovatsiya ishlanmalari buyurtmachilari, asosiy foydalanuvchilari va donorlar mablagʻlari, shuningdek xalqaro moliya institutlari grantlari hisobiga; ikkinchi bosqich — tajriba loyihalarini amalga oshirish — innovatsiya ishlanmalarining buyurtmachilari va asosiy foydalanuvchilari mablagʻlari hisobiga; uchinchi bosqich — tajriba-sanoat jihatidan joriy etish — innovatsiya ishlanmalari buyurtmachilari, asosiy foydalanuvchilari va donorlar mablagʻlari, shuningdek tijorat banklari kreditlari va xalqaro moliya institutlari grantlari hisobiga; toʻrtinchi bosqich — tijorat jihatidan joriy etish — tijorat banklari kreditlari, xalqaro moliya institutlari kreditlari va donorlar mablagʻlari hisobiga amalga oshiriladi. 6. Oʻzbekiston Respublikasi Fan va texnologiyalar agentligi Iqtisodiyot vazirligi, Oʻzbekiston Savdo-sanoat palatasi va “Yashnobod” texnoparki direksiyasi bilan birgalikda bir oy muddatda Muvofiqlashtiruvchi kengashga belgilangan tartibda tasdiqlash uchun: Innovatsiya loyihalarini tanlab olish mezonlarini belgilagan holda arizachilarning “Yashnobod” texnoparki rezidenti maqomini olishi uchun tanlov oʻtkazish tartibi toʻgʻrisidagi nizomni; 2017-2018-yillarda “Yashnobod” texnoparkini rivojlantirish tadbirlari Dasturini kiritsin. 7. Belgilab qoʻyilsinki, “Yashnobod” texnoparki direksiyasi taʼminoti: Oʻzbekiston Respublikasi Innovatsion rivojlanish vazirligi qaroriga koʻra belgilangan stavkalarni qayta koʻrib chiqish huquqi berilgan holda “Yashnobod” texnoparki hududida tijorat faoliyatini amalga oshirayotgan “Yashnobod” texnoparki rezidentlarining sof tushumning 0,1 foizi miqdoridagi har choraklik ajratmalari; “Yashnobod” texnoparki rezidentlari va qatnashchilariga xizmatlar koʻrsatishdan olingan daromadlar; davlat mulki boʻlgan hamda operativ boshqarish uchun belgilangan tartibda “Yashnobod” texnoparki direksiyasiga berilgan bino va inshootlarni ijaraga berishdan olingan tushumlarning bir qismi; “Yashnobod” texnoparki direksiyasining oʻz mablagʻlari; qonun hujjatlarida taqiqlanmagan boshqa manbalar hisobiga amalga oshiriladi. 8. Oʻzbekiston Respublikasi Moliya vazirligi asoslangan hisob-kitoblar boʻyicha “Yashnobod” texnoparki direksiyasining 2017-yilgi taʼminoti uchun, keyingi yillarda uning oʻzini oʻzi moliyalashtirishga oʻtishi sharti bilan, Oʻzbekiston Respublikasi Vazirlar Mahkamasining zaxira jamgʻarmasi hisobidan mablagʻ ajratsin. 9. Toshkent shahri hokimligi: oʻn kun muddatda “Yashnobod” texnoparki direksiyasi ustavini ishlab chiqsin va tasdiqlasin hamda uning belgilangan tartibda davlat roʻyxatidan oʻtkazilishini taʼminlasin; “Yashnobod” texnoparki direksiyasi faoliyatini tashkil etishda koʻmaklashsin hamda “Yashnobod” texnoparki direksiyasiga avtotransport vositalari, shuningdek ularni saqlashga tegishli limitlar ajratish yuzasidan belgilangan tartibda taklif kiritsin. 10. “Yashnobod” texnoparki direksiyasi Toshkent shahri, Yashnobod tumani, Majnuntol koʻchasi, 5-uy manziliga joylashtirilsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 1. Ushbu Nizom “Yashnobod” innovatsiya texnoparkining maqsadi, faoliyatining asosiy yoʻnalishlari, funksiyalarini, shuningdek “Yashnobod” innovatsiya texnoparki faoliyatini boshqarish tartibini belgilaydi. 2. Ushbu Nizomda quyidagi tushunchalardan foydalaniladi: “Yashnobod” innovatsiya texnoparki (keyingi oʻrinlarda “Yashnobod” texnoparki deb ataladi) — oʻzaro, davlat hokimiyati organlari, fuqarolarning oʻzini oʻzi boshqarish organlari bilan hamkorlik qiluvchi, tadbirkorlik, investitsiya faoliyatini va ilmiy faoliyatni yuritish maqsadida zamonaviy texnologik va tashkiliy muhitni shakllantiruvchi ilm-fan va taʼlimning tijorat va notijorat tashkilotlari, moliya institutlari va tadbirkorlarning integratsiyalashuvi shakli; texnopark rezidenti — texnopark hududida texnoparkning mol-mulkidan, nomoddiy aktivlaridan, preferensiyalar va koʻrsatiladigan xizmatlardan foydalanadigan va belgilangan tartibda “Yashnobod” texnoparki rezidentlari reyestriga (keyingi oʻrinlarda Rezidentlar reyestri deb ataladi) kiritilgan, ilmiy ishlanmalarni, tadqiqotlarni, tajriba loyihalarini (keyingi oʻrinlarda investitsiya loyihasi deb ataladi) sanoatda, tijoratda joriy etishni amalga oshiruvchi yuridik shaxs; texnopark hududi — “Yashnobod” texnoparki direksiyasining operativ boshqaruvidagi, shuningdek texnopark rezidentlari tomonidan, Toshkent shahri boʻyicha sobiq hudud prinsipini hisobga olgan holda innovatsiya loyihalarini amalga oshirish doirasida foydalaniladigan ishlab chiqarish maydonlari, binolar, inshootlar va yer uchastkalari; 3. Texnoparkning faoliyat koʻrsatish muddati — uzaytirish imkoniyati bilan 30 yil. 4. “Yashnobod” texnoparkini tashkil etishning maqsadi hisoblanadi: Innovatsiya mahsulotlari yaratishning barcha bosqichlarida, shuningdek mahalliy va xorijiy ishlanmalar va texnologiyalar asosida innovatsiya, yuqori texnologiyali va ilmtalab mahsulotlar ishlab chiqarish tashabbuskorlariga koʻmaklashishni nazarda tutadigan innovatsiya tadbirkorligini rivojlantirish uchun qulay shart-sharoitlar yaratish; texnopark rezidentlari texnologiyalarini sanoatning turli sektorlariga berish, texnopark hududida ishlab chiqarishni tashkil etgan holda zamonaviy xorijiy va mahalliy texnologiyalarning transferini taʼminlash; kichik va xorijiy innovatsiya tadbirkorligini, olimlar va ishlanmalar yaratuvchilari jamoalarini xalqaro kooperatsiyaga kiritish masalalarini hal etish, eksportga yoʻnaltirilgan innovatsiya ishlab chiqarishlarini jadal rivojlantirish; innovatsiya tadbirkorligi, oliy taʼlim va ilmiy-tadqiqot muassasalari bilan oʻzaro hamkorlikni tashkil etish, shu jumladan qoʻshma loyihalarni amalga oshirish sohasida samarali davlat-xususiy sherikchilikni yoʻlga qoʻyishga koʻmaklashish. 5. “Yashnobod” texnoparki: kimyo texnologiyalari, biotexnologiyalar, farmatsevtika va tibbiyot biotexnologiyalari, oʻsimliklarni himoya qilish vositalari; materialshunoslik, metallarga ishlov berish texnologiyalari, seysmochidamlik, qurilish materiallari; oziq-ovqat sanoati; energiyani tejash, energiyaning muqobil va qayta tiklanadigan manbalarini yaratish; elektron oʻlchov asboblari, robototexnika, mashinasozlik, elektrotexnika sohalarida ilmiy ishlanmalar va tadqiqotlar, sanoat-tajriba sinovlari oʻtkazishga va innovatsiya mahsulotlari namunalarini oʻzlashtirish uchun berishga ixtisoslashadi. “Yashnobod” texnoparkining ixtisoslashuv sohasi Oʻzbekiston Respublikasi Innovatsion rivojlanish vazirligi qarorlariga binoan kengaytirilishi mumkin. 6. Quyidagilar “Yashnobod” texnoparki faoliyatining asosiy yoʻnalishlari hisoblanadi: patent tozaligini inobatga olgan holda innovatsiya ishlanmalarini, ichki va tashqi bozorlarda talab qilingan yuqori texnologiyali, raqobatbardoshli mahsulotlar ishlab chiqarish uchun sanoat-tajriba va kichik innovatsiya korxonalarini tashkil etish; innovatsiya ishlanmalarining sanoat-tajriba sinovlarini oʻtkazish va ulardan ishlab chiqarishda intellektual mulk obyektlaridan foydalanishda huquqiy muhofazani taʼminlash; zamonaviy xorijiy va mahalliy texnologiyalarni, mahalliy ishlab chiqaruvchilar oʻrtasida joriy etish imkoniyatini inobatga olgan holda ularning transferini taʼminlash; yuqori texnologiyali va innovatsiya ishlab chiqarishlarini tashkil etishdan manfaatdor boʻlgan, shuningdek ushbu maqsadlar uchun salohiyat va resurslarga ega boʻlgan mahalliy va xorijiy investorlarni jalb qilish; ilmiy-tadqiqot va innovatsiya ishlanmalari samaradorligini oshirish, ular uchun qulay shart-sharoitlar yaratish, yuqori malakali mutaxassislarni, shuningdek taʼlim muassasalari talabalarni jalb etish maqsadida oliy taʼlim muassasalari, Oʻzbekiston Respublikasi Fanlar akademiyasi va ishlab chiqarish sohasi subyektlari bilan yaqin va amaliy oʻzaro hamkorlikni taʼminlash; innovatsiya ishlanmalari natijalarini tegishli tarmoqlarda mahalliy ishlab chiqaruvchilarning amaliy faoliyatiga keng joriy qilish. 7. “Yashnobod” texnoparki faoliyatining asosiy yoʻnalishlari uning hududida quyidagi funksiyalarini bajarish yoʻli bilan amalga oshiriladi: tadqiqotlar va ishlanmalarni tijoratlashtirishga moʻljallangan kichik innovatsiya korxonalarini tashkil etish va rivojlantirishga, shuningdek boshlovchi tadbirkorlarga innovatsiya loyihalarini amalga oshirishda koʻmaklashish; oliy taʼlim muassasalarining professor-oʻqituvchilar tarkibi va talabalarini, ilmiy tashkilotlar xodimlarini, alohida olimlar va mutaxassislarni tadbirkorlik faoliyatiga faol jalb qilish, ularning gʻoya va loyihalarini amalga oshirishga koʻmaklashish; texnopark rezidentlariga keng koʻlamli xizmatlar koʻrsatish, shuningdek texnopark rezidentlariga ilmiy-texnik tadqiqotlar, ishlanmalar va ixtirolar natijalarini tijoratlashtirishda koʻmaklashish; innovatsiya menejmenti va innovatsiyalar marketingi sohasida tadbirkorlar va mutaxassislarni oʻqitishni va tayyorlashni tashkil etish, ularning kasbiy, huquqiy, iqtisodiy va boshqaruv bilimlari darajasini oshirish; ilmtalab texnologiyalar va raqobatbardoshli mahsulotlar yaratishga yoʻnaltirilgan ilmiy-texnik loyihalar va dasturlar ishlab chiqilishiga va ularning amalga oshirilishiga koʻmaklashish; qonun hujjatlariga muvofiq xalqaro ilmiy-texnik hamkorlikni tashkil etish va amalga oshirish; innovatsiya loyihalarini moliyalashtirishga yoki tijoratlashtirishga koʻmaklashuvchi xorijiy va mahalliy moliya institutlari, tashkilotlar va yirik korxonalarning loyihalarini jalb etish; tijorat, eksport, ilmiy salohiyatga ega boʻlgan hamda ilgʻor texnika va ilmtalab texnologiyalar asosida yangi mahsulotlar va xizmatlarni ishlab chiqarishga yoʻnaltirilgan innovatsiya takliflarini tanlab olishni tashkil etish; texnopark rezidentlari va qatnashchilariga ilmiy-tadqiqot va tajriba-konstruktorlik ishlarini oʻtkazishda, ilmiy-tadqiqot va tajriba-konstruktorlik ishlarini bajarish uchun laboratoriya, eksperimental-ishlab chiqarish maydonlarini, asbob-uskunalarni, shuningdek ofis, ishlab chiqarish, omborxona, oʻquv binolarini, konferens-zallar, auditoriyalar va boshqa binolarni shartnoma asosida ijaraga berish yoʻli bilan ularning natijalarini ishlab chiqarishda oʻzlashtirishda koʻmaklashish. 8. “Yashnobod” texnoparki faoliyatini muvofiqlashtirish Oʻzbekiston Respublikasi Innovatsion rivojlanish vazirligi tomonidan amalga oshiriladi. 9. Oʻzbekiston Respublikasi Prezidentining “Toshkent shahrining Yashnobod tumanida innovatsiya texnoparkini tashkil etish toʻgʻrisida” 2017-yil 5-iyundagi PF-5068-son Farmonida belgilangan tashkilotlar “Yashnobod” texnoparkining qatnashchilari hisoblanadi. Zaruratga koʻra, Oʻzbekiston Respublikasi Innovatsion rivojlanish vazirligining qarori asosida “Yashnobod” texnoparki qatnashchilari tarkibi yangi innovatsion, ilmiy-texnik va ishlab chiqarish jarayonlari integratsiyalashuvidan va qoʻshimcha vazifalar belgilanishidan kelib chiqib oʻzgartirilishi mumkin. Vazirliklar, idoralar hamda ilm-fan sohasida tegishli ilmiy boʻlinmalar va infratuzilmaga va texnologiyalarga, shuningdek ilgari suriladigan innovatsiya ishlanmalarini baholash va ekspertizadan oʻtkazish sohasida tajribaga ega boʻlgan boshqa tashkilotlar “Yashnobod” texnoparki qatnashchilari boʻlishi mumkin. 10. Quyidagilar “Yashnobod” texnoparki qatnashchilarining asosiy vazifalari hisoblanadi: “Yashnobod” texnoparkini rivojlantirish strategiyasi boʻyicha takliflar tayyorlash; “Yashnobod” texnoparki faoliyatining ustuvor yoʻnalishlarini va sohalarini, ularni Oʻzbekiston Respublikasi Innovatsion rivojlanish vazirligi muhokamasiga kiritish uchun belgilash; Oʻzbekiston Respublikasi Innovatsion rivojlanish vazirligi tomonidan belgilangan tartibda innovatsiya mahsulotlarini yaratishga buyurtmalarni shakllantirish; amalga oshirish tavsiya etilayotgan innovatsiya loyihalari boʻyicha, keyinchalik ularni Oʻzbekiston Respublikasi Innovatsion rivojlanish vazirligi majlislarida muhokama qilish uchun tanlab olish mezonlariga muvofiq xulosalar taqdim etish. “Yashnobod” texnoparki direksiyasiga “Yashnobod” texnoparki faoliyatining asosiy yoʻnalishlari va funksiyalariga muvofiq Direksiyaga yuklangan vazifalarni amalga oshirishda koʻmaklashish. 11. Texnopark faoliyatini operativ boshqarish Toshkent shahri hokimligi huzuridagi “Yashnobod innovatsiya texnoparki direksiyasi” davlat unitar korxonasi (keyingi oʻrinlarda Direksiya deb ataladi) tomonidan amalga oshiriladi. 12. Direksiyaga Oʻzbekiston Respublikasi innovatsion rivojlanish vaziri tomonidan lavozimga tayinlanadigan va lavozimdan ozod etiladigan direktor boshchilik qiladi. “Yashnobod” texnoparki direksiyasi direktorining oʻrinbosari va xodimlari “Yashnobod” texnoparki direksiyasining direktori tomonidan lavozimga tayinlanadi va lavozimdan ozod qilinadi. 13. Quyidagilar “Yashnobod” texnoparki direksiyasining asosiy vazifalari hisoblanadi: texnopark rezidenti maqomini olish uchun yuridik va jismoniy shaxslardan buyurtmanomalar qabul qilinishini tashkil etish; Oʻzbekiston Respublikasi Innovatsion rivojlanish vazirligining qaroriga asosan rezidentlarni roʻyxatdan oʻtkazish va ularni Rezidentlar reyestriga kiritish, Texnopark rezidenti maqomi berilganligi toʻgʻrisida guvohnoma (keyingi oʻrinlarda Guvohnoma deb ataladi) berish; texnopark rezidentlarini texnopark hududida joylashtirish, shuningdek “Yashnobod” texnoparki direksiyasi tomonidan belgilangan tartibda Rezidentlar reyestrini yuritish; texnopark rezidentlariga innovatsiya jarayoni va innovatsiya mahsulotlarini tijoratlashtirishning barcha bosqichlarida moliyalashtirishni, shu jumladan davlatning, ilmiy tashkilotlar va taʼlim muassasalarining, tadbirkorlik subyektlarining, tijorat banklarining, xalqaro moliya institutlari va donor mamlakatlarning, venchur fondlarning, ijtimoiy moliyalashtirishning (kraudfanding) moliyaviy resurslarini va qonun hujjatlarida taqiqlanmagan boshqa mablagʻlarni jalb etishda koʻmaklashish; texnopark rezidentlarining innovatsiya loyihalarini amalga oshirishi davomida, shu jumladan ularni texnopark hududida joylashtirishda, ushbu maqsadlar uchun zarur boʻlgan hujjatlarni ishlab chiqishda, ekspertizadan oʻtkazish va kelishishda, pudratchilarni tanlashda hamda qurilish pudrati shartnomalarini tuzishda, qurilish-montaj va ishga tushirish-sozlash ishlarini amalga oshirishda, zarur mehnat, energetika, tabiiy va boshqa resurslar bilan taʼminlashda tashkiliy va boshqa masalalarni hal etishda koʻmaklashish; Toshkent shahrida joylashgan hamda Toshkent shahri hokimligi va Yashnobod tumani hokimligi, shuningdek “Yashnobod” texnoparki qatnashchilari tomonidan belgilangan tartibda “Yashnobod” texnoparki direksiyasiga berilgan bino va inshootlarni berilgan vakolatlar doirasida operativ boshqarish; “Yashnobod” texnoparkida ishlash, “Yashnobod” texnoparki va uning rezidentlari muhandislik-kommunikatsiya tarmoqlari va mulkiy komplekslariga xizmat koʻrsatish uchun yuqori malakali mutaxassislarni jalb etish; innovatsiya ishlanmalarini litsenziyalash, patentlash va kiritishda koʻmaklashish; rezidentlar mahsulotlarining xalqaro koʻrgazmalarda namoyish etishda koʻmaklashish, shuningdek Oʻzbekiston Respublikasi Innovatsion rivojlanish vazirligi qarorlari asosida taʼlim dasturlari va treninglar tashkil etish; texnopark rezidentlariga ularning muhandislik-kommunikatsiya tarmoqlariga belgilangan tartibda ulanishida koʻmaklashish; xalqaro xamkorlikni va xorijiy innovatsiya texnoparklari tajriba almashishini amalga oshirish, “Yashnobod” texnoparkini rivojlantirish uchun xorijiy ekspertlarni jalb etish. “Yashnobod” texnoparki direksiyasi “Yashnobod” texnoparki faoliyatining asosiy yoʻnalishlari va funksiyalariga, shuningdek Oʻzbekiston Respublikasi Innovatsion rivojlanish vazirligi qarorlariga muvofiq boshqa vazifalarni ham bajarishi mumkin. 14. “Yashnobod” texnoparki direksiyasi oʻziga yuklangan vazifalarni bajarish uchun quyidagi huquqlarga ega: “Yashnobod” texnoparki hududida investitsiyalash toʻgʻrisida investorlar bilan bitimlar tuzish hamda “Yashnobod” texnoparki rezidentlari bilan innovatsiya loyihalarini amalga oshirish uchun shartnomalar tuzish; imtiyozli kreditlar olish maqsadida “Yashnobod” texnoparki rezidentlari uchun kafil boʻlish; shartnoma asosida xizmatlar koʻrsatish, shu jumladan konsalting, muhandislik, logistika, taʼlim, servis, yuridik, marketing, taʼmirlash, savdo-maishiy, moliyaviy, foydalanish, vositachilik xizmatlari va xizmatlarning boshqa turlarini, shuningdek huquqiy muhofaza, intellektual mulkni himoya qilish va ulardan foydalanish sohasida patent-litsenziya kuzatuvi va xizmatlarini, shu jumladan chet tashkilotlarni jalb etgan holda koʻrsatish; texnopark rezidentlari va qatnashchilariga, boshqa xoʻjalik subyektlariga “Yashnobod” texnoparki direksiyasiga operativ boshqarish uchun innovatsiya mahsulotlari ishlab chiqarishni tashkil etish, xorijiy va mahalliy texnologiyalarning transfer qilinishini taʼminlagan holda yuqori texnologiyali ishlab chiqarishlarni barpo etish, raqobatbardoshli, importning oʻrnini bosuvchi mahsulotlar ishlab chiqarishni tashkil etish uchun belgilangan tartibda berilgan asbob-uskunalarni, laboratoriya, eksperimental-ishlab chiqarish maydonlarini, ofis, ishlab chiqarish, omborxona, oʻquv binolarini, konferens-zallar, auditoriyalar va boshqa binolarni shartnoma asosida ijaraga berish; innovatsiya loyihalarini, shu jumladan moliyaviy resurslarni va “Yashnobod” texnoparki direksiyasining oʻz mablagʻlarini jalb etish hisobiga tijoratlashtirish tashabbuskori (sherigi) boʻlish, shuningdek texnopark rezidentlari innovatsiya loyihalarini tijoratlashtirish maqsadida grantlar olish uchun buyurtmanomalar berish; innovatsiya loyihalari amalga oshirilishi monitoringini va texnopark investorlari va rezidentlari tomonidan qabul qilingan majburiyatlarning zarur tarzda bajarilishini nazorat qilish, keyinchalik ishlar natijalarini Oʻzbekiston Respublikasi Innovatsion rivojlanish vazirligiga taqdim etish Oʻzbekiston Respublikasi Innovatsion rivojlanish vazirligi qarorlari asosida investorlar yoki rezidentlar tomonidan qabul qilingan majburiyatlar bajarilmagan taqdirda “Yashnobod” texnoparki hududida investitsiyalash toʻgʻrisida investorlar bilan tuzilgan bitimlarni hamda “Yashnobod” texnoparki rezidentlari bilan tuzilgan innovatsiya loyihalarini amalga oshirish toʻgʻrisida shartnomalarni bekor qilish yuzasidan sudga daʼvo arizalari bilan murojaat qilish. “Yashnobod” texnoparki direksiyasi qonun hujjatlariga muvofiq boshqa huquqlarga ham ega boʻlishi hamda faoliyatning qonun hujjatlarida taqiqlanmagan boshqa turlarini amalga oshirishi mumkin. Ushbu Nizomda nazarda tutilgan tegishli faoliyat qonun hujjatlarida litsenziyalanishi belgilab qoʻyilgan taqdirda “Yashnobod” texnoparki direksiyasi faoliyatning ushbu turini tegishli litsenziyalovchi organ bilan tuzilgan litsenziya bitimi asosida litsenziya olmasdan amalga oshirishga haqli. 15. “Yashnobod” texnoparki direksiyasi taʼminoti: Oʻzbekiston Respublikasi Innovatsion rivojlanish vazirligi qaroriga koʻra belgilangan stavkalarni qayta koʻrib chiqish huquqi berilgan holda “Yashnobod” texnoparki hududida tijorat faoliyatini amalga oshirayotgan “Yashnobod” texnoparki rezidentlarining sof tushumning 0,1 foizi miqdoridagi har choraklik ajratmalari; “Yashnobod” texnoparki rezidentlari va qatnashchilariga xizmatlar koʻrsatishdan olingan daromadlar; davlat mulki boʻlgan hamda operativ boshqarish uchun belgilangan tartibda “Yashnobod” texnoparki direksiyasiga berilgan bino va inshootlarni ijaraga berishdan olingan tushumlarning bir qismi; “Yashnobod” texnoparki direksiyasining oʻz mablagʻlari; qonun hujjatlarida taqiqlanmagan boshqa manbalar hisobiga amalga oshiriladi. 16. “Yashnobod” texnoparki direksiyasi huzurida yuridik shaxs tashkil etmagan “Yashnobod” texnoparkini rivojlantirish jamgʻarmasi tashkil etiladi. Ushbu Nizomning 15-bandida koʻrsatib oʻtilgan mablagʻlar “Yashnobod” texnoparkini rivojlantirish jamgʻarmasining bank hisob raqamida jamlanadi hamda “Yashnobod” texnoparki infratuzilmasini va hududini, “Yashnobod” texnoparki direksiyasini va uning binolarini saqlash va rivojlantirishga, “Yashnobod” texnoparki direksiyasi xodimlarini moddiy ragʻbatlantirishga, shuningdek “Yashnobod” texnoparki faoliyatining asosiy yoʻnalishlari va funksiyalariga muvofiq boshqa maqsadlarga yoʻnaltiriladi. 17. “Yashnobod” texnoparkini rivojlantirish jamgʻarmasi toʻgʻrisidagi nizom, “Yashnobod” texnoparki direksiyasining shtatlar jadvali va xarajatlari smetasi Oʻzbekiston Respublikasi Innovatsion rivojlanish vazirligi tomonidan tasdiqlanadi. 18. Yuridik va jismoniy shaxs (Oʻzbekiston Respublikasi rezidenti) texnopark rezidenti maqomini olish uchun talabgor boʻlishi mumkin. Jismoniy shaxsga texnopark rezidenti maqomini berish yuzasidan Oʻzbekiston Respublikasi Innovatsion rivojlanish vazirligining xulosasi ijobiy boʻlgan taqdirda ushbu jismoniy shaxs belgilangan tartibda Toshkent shahrining Yashnobod tumanida yuridik shaxsni roʻyxatdan oʻtkazadi (tashkil etadi). 19. “Yashnobod” texnoparki rezidenti maqomini olish uchun talabgorlarni tanlab olish ushbu Nizomga ilovaga muvofiq sxema boʻyicha amalga oshiriladi. Texnopark rezidentlari soni cheklanmagan. 20. Texnopark rezidenti maqomi “Yashnobod” texnoparki rezidenti maqomini olish uchun talabgorlarni tanlab olish natijalariga koʻra Oʻzbekiston Respublikasi Innovatsion rivojlanish vazirligi qaroriga binoan 10 yilgacha muddatga beriladi. “Yashnobod” texnoparki direksiyasi Oʻzbekiston Respublikasi Innovatsion rivojlanish vazirligi qarori asosida texnopark rezidentini roʻyxatdan oʻtkazadi, Rezidentlar reyestriga kiritadi va Guvohnoma beradi. Texnopark rezidentlarining, shu jumladan texnopark rezidenti maqomi sobiq hudud prinsipini hisobga olgan holda berilgan holatlarda ham statistik hisobi Toshkent shahrining Yashnobod tumanida amalga oshiriladi. 21. Texnopark rezidentiga investitsiya loyihalarini amalga oshirish toʻgʻrisida “Yashnobod” texnoparki direksiyasi bilan tuzilgan shartnomada “Yashnobod” texnoparki rezidentlari zimmasiga qoʻyilgan majburiyatlar belgilangan tartibda yuklanadi. Texnopark rezidenti oʻz huquqlari va majburiyatlarini boshqa shaxsga berishga haqli emas. 22. Texnopark rezidenti maqomidan mahrum qilishga Oʻzbekiston Respublikasi Innovatsion rivojlanish vazirligi qaroriga, shu jumladan texnopark rezidenti tomonidan innovatsiya loyihasini amalga oshirish toʻgʻrisidagi shartnomada belgilangan shartlar va talablar bajarilmagan taqdirda “Yashnobod” texnoparki direksiyasining xulosasiga koʻra, shuningdek ixtiyoriy tarzda yoki qonun hujjatlarida belgilangan tartibda yoʻl qoʻyiladi. 23. Alohida soliq rejimi va bojxona imtiyozlarining amal qilishi faqat texnopark hududida amalga oshiriladigan texnopark rezidentlari faoliyatiga, shuningdek texnopark rezidentining investitsiya loyihalarini amalga oshirish toʻgʻrisida “Yashnobod” texnoparki rezidentlari bilan tuzilgan shartnomada nazarda tutilgan faoliyat turlariga tatbiq etiladi. 24. Qonun hujjatlarida belgilangan imtiyozlar va preferensiyalarning amal qilishi Guvohnoma berilgan sanadan boshlab hisoblanadi. “Yashnobod” texnoparki direksiyasi texnopark rezidenti maqomi berilganligi fakti toʻgʻrisida soliq, statistika organlarini va boshqa manfaatdor organlarni Oʻzbekiston Respublikasi Innovatsion rivojlanish vazirligi qarorini ilova qilgan holda xabardor qiladi. 25. Texnopark rezidentlari boʻlgan yuridik shaxslarning investitsiya loyihalarini amalga oshirish toʻgʻrisida “Yashnobod” texnoparki rezidentlari bilan tuzilgan shartnomada nazarda tutilmagan boshqa sohalardagi faoliyatini tartibga solish umumiy belgilangan tartibda amalga oshiriladi. 26. Toshkent shahri Yashnobod tumani hududidagi yer uchastkalari texnopark rezidentlariga innovatsiya ishlab chiqarishi va “startaplar” tashkil etish uchun belgilangan tartibda ijaraga beriladi. 35. Texnopark faoliyati u tashkil qilingan muddat tamom boʻlgandan keyin toʻxtatilishi mumkin. 36. Oʻzbekiston Respublikasining milliy xavfsizligi manfaatlari himoya qilinishini taʼminlash zarur boʻlganda, shuningdek qonun hujjatlarida belgilangan boshqa holatlarda texnopark faoliyatini muddatidan oldin toʻxtatishga yoʻl qoʻyiladi. 37. Texnopark faoliyatini toʻxtatish toʻgʻrisidagi qaror Oʻzbekiston Respublikasi Prezidenti tomonidan qabul qilinadi.